9. การควบคุมภายใน

บริษัทฯ ได้มี คณะกรรมการบริษัท
และคณะกรรมการตรวจสอบเป็นผู้ตรวจสอบระบบการควบคุมภายในเรื่องต่างๆ
เช่นระบบการบริหารด้านการเงิน การเปรียบเทียบผลการดำเนินงานของบริษัทกับกลยุทธ์
และเป้าหมาย การปฏิบัติ ให้สอดคล้องกับกฎหมายและระเบียบ
โดยบริษัทฯมีหน่วยงานตรวจสอบภายในที่จะทำการทดสอบความถูกต้องของข้อมูลรวมถึงการดูแลการเก็บรักษาและใช้งานทรัพย์สิน
ประเมินความเพียงพอและประสิทธิภาพของระบบควบคุมภายในของระบบงานต่างๆ
พร้อมด้วยการวางแผนตรวจสอบและติดตามให้มีการปฏิบัติตามแผนโดยมีจุดประสงค์เพื่อให้การดำเนินงานของบริษัทมีประสิทธิภาพและประสิทธิผล
นอกจากนี้
บริษัทฯได้จัดให้มีหน่วยงานตรวจสอบภายในเพื่อควบคุมความเสี่ยงทั้งในระดับองค์กรและระดับหน่วยงาน

คณะกรรมการบริษัท เป็นผู้รับผิดชอบเกี่ยวกับงบการเงิน
สารสนเทศทางการเงินของบริษัทฯและบริษัทย่อยและการรายงานทางการเงินในรายงานประจำปี
งบการเงินของบริษัทฯจะได้รับการตรวจสอบจากผู้สอบบัญชีว่าถูกต้องตามที่ควรในสาระสำคัญตามมาตรฐานบัญชีที่เป็นที่ยอมรับในประเทศไทย
มีการเปิดเผยข้อมูลที่สำคัญและเพียงพอในงบการเงินและหมายเหตุประกอบงบการเงินในรายงานประจำปีของบริษัทฯด้วย

คณะกรรมการบริษัท
ยังมีความรับผิดชอบในการจัดรักษาไว้ซึ่งระบบภายในที่มีประสิทธิภาพเพื่อสร้างความมั่นใจอย่างมีเหตุผลในส่วนที่เกี่ยวกับงบการเงินว่ามีการบันทึกข้อมูลอย่างถูกต้องและสมบูรณ์
มีการดูแลการเก็บรักษาและการใช้งานของทรัพย์สิน
และเพื่อเป็นการป้องกันการปฏิบัติโดยมิชอบหรือทุจริตใดๆในธุรกิจ ทางคณะกรรมการบริษัท
จึงได้แต่งตั้งคณะกรรมการตรวจสอบซึ่งประกอบด้วยกรรมการอิสระจำนวน 3 ท่าน
เพื่อให้ควบคุมดูแลให้บริษัทมีระบบรายงานทางการเงินและระบบการตรวจสอบที่มีประสิทธิภาพ

ในการประชุมคณะกรรมการบริษัทครั้งที่ 3/2550 เมื่อวันที่ 20 มีนาคม 2550
ซึ่งมีคณะกรรมการตรวจสอบทั้งสามท่าน เข้าร่วมประชุมด้วย
ได้ทำการประเมินแบบประเมินความเพียงพอของระบบการควบคุมภายในของบริษัท
โดยการซักถามข้อมูลจากฝ่ายบริหารสรุปได้ว่า
จากการประเมินระบบควบคุมภายในของบริษัทในด้านต่างๆ 5 ด้านคือ

1.  องค์กรและสภาพแวดล้อม

2.  การบริหารความเสี่ยง

3.  การควบคุมการปฏิบัติงานของฝ่ายบริหาร

4.  ระบบสารสนเทศและการสื่อสารข้อมูล

5.  ระบบติดตาม

คณะกรรมการบริษัท มีความเห็นว่า
ในสภาพปัจจุบันมีระบบการควบคุมภายในที่เพียงพอและสอดคล้องกับแบบประเมินการควบคุมภายในของสำนักงานคณะกรรมการ
กลต. โดยเฉพาะในส่วนของการควบคุมภายในที่เกี่ยวกับเรื่องการทำธุรกรรมกับผู้ถือหุ้นรายใหญ่
กรรมการ ผู้บริหารและบุคคลที่เกี่ยวข้องกับบุคคลดังกล่าว
บริษัทมีระบบการควบคุมภายในที่รัดกุมและเพียงพอ
สำหรับการควบคุมภายในหัวข้ออื่นของระบบควบคุมภายใน คณะกรรมการเห็นว่า
ปัจจุบันมีการควบคุมภายในที่เพียงพอแล้ว

รายงานของคณะกรรมการตรวจสอบ

เรียน ท่านผู้ถือหุ้น

ภาวการณ์วิกฤตเศรษฐกิจโลกในรอบปี พ.ศ. 2552 ได้ส่งผลกระทบสำคัญต่อกิจการของบริษัท และ
กลุ่มบริษัทในเครือ
ผู้บริหารจึงต้องปรับยุทธศาสตร์การบริหารเพื่อให้บริษัทสามารถดำเนินการฝ่าวิกฤตการณ์ต่อไปได้
สิ่งสำคัญอย่างหนึ่งของการปรับยุทธศาสตร์ได้แก่การพัฒนาระบบสารสนเทศเพื่อการบริหารให้รวดเร็วและมีประสิทธิภาพ
อันเป็นผลให้คณะกรรมการตรวจสอบ มีข้อมูลสำคัญที่สามารถติดตามและตรวจสอบได้ถี่ถ้วนมากขึ้น

คณะกรรมการตรวจสอบได้ร่วมประชุมกับคณะผู้สอบบัญชีรับอนุญาต, ผู้ตรวจสอบภายใน,
เจ้าหน้าที่ฝ่ายบัญชีและการเงิน รวม 4 ครั้ง โดยมีผู้บริหารของบริษัทฯ เข้าร่วมประชุมด้วย 3 ครั้ง
ทั้งนี้คณะกรรมการตรวจสอบได้พิจารณา
ตรวจสอบและสอบทานรายงานของผู้บริหารด้านต่างๆตามข้อสรุปต่อไปนี้

1.
การสอบทานและพิจารณาความถูกต้องของรายงานงบการเงินรายไตรมาสและงบการเงินประจำปีรวมของบริษัทและบริษัทในเครือ
คณะกรรมการตรวจสอบมีความเห็นว่า งบการเงินสำหรับปีสิ้นสุดวันที่ 31 ธันวาคม พ.ศ. 2552
มีความชัดเจน เปิดเผยและเป็นไปตามหลักปฏิบัติทางบัญชี
โดยมีสาระสำคัญแสดงไว้ในหมายเหตุประกอบงบการเงินที่เพียงพอและเหมาะสม

2. การพิจารณาแผนดำเนินงานของบริษัท ให้เป็นที่มั่นใจว่า
ผู้บริหารได้บริหารความเสี่ยงอย่างรอบคอบในช่วงที่บริษัทกำลังได้รับผลกระทบจากภาวะวิกฤตทางเศรษฐกิจ

3. การสอบทานและพิจารณารายการที่เกี่ยวโยงกันระหว่างบริษัทฯ กับบริษัทร่วมและบริษัทย่อย
เพื่อตรวจสอบประเด็นที่อาจเกี่ยวข้องกับความขัดแย้งด้านผลประโยชน์ให้เป็นไปตามที่กฎหมายและกฎเกณฑ์ของตลาดหลักทรัพย์ได้กำหนดไว้

4. การสอบทานรายงานการตรวจสอบภายในของบริษัทฯและบริษัทในเครือ
เพื่อให้มั่นใจว่าฝ่ายบริหารได้จัดการแก้ไขปัญหาที่พบจากการตรวจสอบภายในด้วยมาตรการที่เหมาะสมและได้ผล

ในการพิจารณาสรรหาผู้สอบบัญชีรับอนุญาตสำหรับปี พ.ศ. 2553 คณะกรรมการตรวจสอบเห็นว่า
บริษัท สำนักงาน เอินส์ท แอนด์ ยัง จำกัด
สมควรได้รับการเสนอให้เป็นผู้สอบบัญชีรับอนุญาตของบริษัทและบริษัทในเครือ โดยมีค่าสอบบัญชีรวม
3.52 ล้านบาท ทั้งนี้ได้พิจารณาให้คณะกรรมการบริษัทฯ
นำเสนอความเห็นนี้เพื่อขออนุมัติจากผู้ถือหุ้นในการประชุมใหญ่สามัญประจำปีต่อไป

ประธานคณะกรรมการตรวจสอบ

นายแพทย์ทองดี ชัยพานิช

คณะกรรมการตรวจสอบ

พลโท นายแพทย์ สุปรีชา โมกขะเวส

นางอุบล จิระมงคล

15 มีนาคม 2553